
Important Note 


Sabiya Virtual Publication Mukhtalaf Zaraaye Se 
Mausool Shuda Mawaad Ki Isha'at Kar Rahi Hai, Kai 
Likhne Waale Apna Sarmaya Humein Shaaya (Publish) 
Karne Ke Liye Irsaal Kar Rahe Hain, Hum Ek Aham 
Wazahat Bayaan Karna Zaroori Samajhte Hain Ke 
Humari Shaya Karda Kitabo Aur Risalo Ke Mundarijaat 
(Contents) Ki Zimmedari Hum Is Hadd Tak Lete Hain 
Ke Ye Sab Ahle Sunnat Wa Jama'at Se Hai Aur Ye Bilkul 
Zaahir Bhi Hai Ke Har Likhari Ka Tallug Ahle Sunnat Se 
Hai Aur Phir Ulama -e- Ahle Sunnat Ki Kitabo Ka 
Mukhtalaf Zubaano Mein Tarjuma Kiya Ja Raha Hai 
Jinke Baare Mein Kisi Ko Koi Shak Nahin Hona Chahiye 
Aur Phir Baat Aati Hai Lafzi Aur Imlayi Waghaira 
Ghalatiyo Ki To Jo Isha'at Khaas Humari Janib Se Hoti 
Hai Yaani Wo Kitabein Aur Risale Jo Team Abde 
Mustafa Official Ki Peshkash Hoti Hain Unki 
Zimmedari Hum Lete Hain Aur Jo Humein Dusre Zariyo 
Se Mausool Hota Hai Un Mein Is Tarah Ki Ghalatiyo Ke 
Hawale Se Hum Bari Hain Ke Wahan Hum Har Har Lafz 
Ki Chhaan Phatak Nahin Karte 

Team Abde Mustafa Official Ki Ilmi, Tehqeeqi 
Aur Islahi Kitabein Aur Risale Kai Marahil Se Guzarne 
Ke Baad Shaya Hote Hain Lekin Iske Bawajood In Mein 
Bhi Aisi Ghalatiyo Ka Paaya Jaana Mumkin Hai Lihaza 
Agar Aap Unhein Paayein To Humein Ittela Farmayein 

1) Wo Sarwar E Kishwar E Risaalat Jo Arsh Par Jalwa 
Gar Huwe The 


Naye Nirale Tarab Ke Saamaan Arab Ke Mehmaan 
Ke Liye The 


Mushkil Alfaz :- 
Sarwar = Baadshah 
Kishwar = Mulk 

Nirale = Ajeeb O Umda 
Tarab = Khushi 
Mafhoom :- 

Risaalat O Nabuwwat Ke Mulk Ke Sardar O 
Baadshah Nabi 2% Shab E Meraj Jab Arsh ۴ Mu'alla Pe 
Jalwa Gar Huye To Arab Ke Is Mehmaan Ki Khushi Ke 
Liye Farhat Ke Tamaam Asbaab Ko Jama Kar Diya Gaya 
Jin Ke Niraale Pan Aur Umdagi Ko Bayan Nahi Kiya Ja 
Sakta. 


2) Bahaar Hai Shaadiyan Mubarak Chaman Ko 
Abaadiyaan Mubarak 


Malak Falak Apni Apni Lay Me Ye Ghur 'Anaadil Ka 
Bolte The 

Mushkil Alfaz :- 
Shaadiyaan = Khushiyaan 
Malak = Farishte 
Falak = Aasmaan 
Lay = Lehje, Sur 
Ghur = Gaana Gaane Ka Ek Anokha Tariqa 
'Anaadil = Bulbul 
Mafhoom :- 

Tamam Farishtey Aur Tamaam Aflaak Apni Apni 
Sur Aur Lehje Me Bulbulo'n Ke Andaaz Me Naghma 
Saraa The Aur Ek Doosre Ko Keh Rahe The Ke Aaj Kaisi 
Bahaar Hai? Aaj Ki Raat Kitni Khushiyo'n Waali Raat 
Hai? Aur Khushiyaan Mubarak Ho Aur Ye Baagho'n Ki 
Abaadiyaan Aur Baharien Mubarak Ho. 


3) Wahaan Falak Par Yahaan Zameen Par Rachi Thi 
Shaadi Machi Thi Dhoomien 
Udhar Se Anwaar Hanste Aate Idhar Nafhaat Utth 
Rahe The 


Mushkil Alfaz :- 
Falak = Aasmaan 
Rachi = Samaayi, Samaana 

Machi = Zaahir Huyi 
Dhoom = Charcha 
Anwaar = Roshni 
Nafhaat = Khushbooyien 
Mafhoom :- 

Udhar Aasmaan Par Aur Idhar Zameen Par 
Khushiyon Ka Samaa Tha Aur Dhoom Machi Huyi Thi, 
Aasmaan Se Noor Waale Aaqa 2% Ki Me'raj Ki Khushi 
Me Noor Ki Baarish Ho Rahi Thi Jaise Dulhe Ki Aamad 
Par Phool Barsaaye Jaate Hai Aur Idhar Zameen Se 
Khusbooyien Mehak Rahi Thi Aur Khoob Chehal Pehal 
Thi Jis Tarah Shaadi Waale Ghar Me Hoti Hai. 


4) Ye Chhott Padti Thi Unke Rukh Ki Ke Arsh Tak 
Chaandni Thi Chhatki 


Wo Raat Kya Jagmaga Rahi Thi Jaga Jaga Nasab 
Aainay The 


Mushkil Alfaz :- 
Chhott = Tajalli 

Rukh = Chehra 
Chhatki = Bhikri 
Nasab = Gaade Huye 

Mafhoom :- 

Hamare Aaqa 2% Ke Chehra E Anwar Se 
Roshniyaan Phoot Phoot Kar Arsh E Mualla Tak Ja Rahi 
Thi Jis Tarah Chaudvi Raat Ke Chaand Ki Wajah Se Raat 
Jagmaga Jaati Hai Usi Tarah Huzoor 2% Ke Rukh E 
Anwar Ki Tajalli Se Saara Maahol Roshan Tha Goya 
Qadam Qadam Pe Aayinay Laga Diye The Taa Ke 
Roshni Me Kayi Guna Izafa Hojaaye. 


5) Nayi Dulhan Ki Phaban Me Kaaba Nikhar Ke 
Sanwraa Sanwar Ke Nikhra 


Hajar Ke Sadqe Kamar Ke Ik Til Me Rang Laakhon 
Banaaw Ke The 


Mushkil Alfaz :- 

Phaban = Sajawat O Husn 

Nikhar = Sajawat O Husn 

Sanwraa = Aarasta Huwa 

Nikhra - Saaf O Ujala Huwa 

Hajar - Hajr E Aswad 

Til - Jism Pe Kaala Nukta Jaise Aankh Ki Putli 
Banaaw - Sajawat 

Mafhoom :- 

Me'raj Chunki Makka Se Huyi Is Liye Us Raat 
Kaaba Dekhne Waala Tha Aisa Lagta Tha Jaise Dulhan 
Ne Khoob Banaaw Kiya Hai. Yaani Nikhar Ke Sanwraa 
Sanwar Ke Nikhra. Aur Roshan Ho Kar Itna Khoob 
Aarasta Huwa Ke Husn O Jamal Ki Inteha Hogyi Ke Hajr 
E Aswad Ko Kaaba Shareef Ki Kamar Me Til Ki Tarah 
Hai Us Me Laakhon Khubsoortiyon Ke Rang Bhar Diye 
Gaye The. 


6) Nazar Me Dulha Ke Pyaare Jalwe Hayaa Se 
Mehraab Sar Jhukaaye 
Siyaah Parde Ke Munh Par Aanchal Tajalli E Zaat E 
Bahat Se The 


Mushkil Alfaz:- 
Aanchal = Pallu 
Bahat = Khaalis 


Mafhoom :- 

Shab E Asra Ke Dulha Ke Chehra E Anwar Pe Kuch 
Is Tarah Ke Jalwe Baras Rahe The Ke Mehrab Ne Bhi 
Hayaa Ki Wajah Se Apna Sar Jhuka Diya Jo Aaj Tak 

Jhuka Huwa Hai Aur Us Ke Siyaah Parde Ke Munh Par 
Allah Ta'ala Ne Khaalis Jalwo Me Se Ek Jalwa Ka 
Noorani Aanchal Pallu Daal Diya Gaya Tha. 


7) Khushi Ke Baadal Umand Ke Aaye Dilo'n Ke 
Taaoos Rang Laaye 


Wo Naghma E Naat Ka Samaa Tha Haram Ko Khud 
Wajd Aa Rahe The 


Mushkil Alfaz :- 

Umand = Tezi Se Aana 
Taaoos = Mor ( Ranga Rang) 
Samaa = Manzar 


Mafhoom :- 

Rehmat O Noor Ke Saare Baadal Khush Hokar 
Jama Hogaye Aur Noor O Rehmat Barsaane Lage Aur 
Dilon Ke Rangeen Parde Apna Rang Dikha Kar 
Jhoomne Lage. Sarkar 2% Ki Har Taraf Se Naatien 
Padhi Jaa Rahi Thi Aur Kaaba Huzoor 2% Ki Shaan Sun 
Kar Aur Dekh Kar Wajd Kar Raha Tha. 

8) Ye Jhooma Meezaab E Zar Ka Jhoomar Ke Aa 
Raha Hai Kaan Par Dhalak Kar 


Phuhaar Barsi To Moti Jhad Kar Hateem Ki Godh Me 
Bhare The 


Mushkil Alfaz :- 

Jhooma - Lehraya 

Meezaab E Zar = Sone Ka Parnala ) Meezab E Rehmat) 
Jhoomar = Maathe Ka Zewar 

Dhalak Kar = Upar Se Neeche Ko Aana 

Phuhaar = Halki Baarish 

Jhad Kar = Gir Kar 

Hateem = Khana E Kaaba Ki Wo Jagah Jis Me Meezab 
E Rehmat Girta Hai ( Hateem E Kaaba) 


Mafhoom :- 

Meezab E Rehmat Ke Maathe Noorani Jhoomar 
Jhooma Ke Dhalak Kar Kaan Ke Qareeb Aagaya, 
Rehmat O Noor Ki Halki Halki Baarish Ho Rahi Thi Jiske 
Qatre Motiyon Ki Tarah Hateem E Kaaba Me Gir Rahe 
The Jisse Uski Godh Bhar Gayi Thi. 

9) Dulhan Ki Khushboo Se Mast Kapde Naseem E 
Gustaakh Aanchalo'n Se 


Ghilaf E Mushkeen Jo Ud Raha Tha Ghazaal Naaf E 
Basa Rahe The 


Mushkil Alfaz :- 

Naseem E Gustaakh = Be Adab Subah Ki Hawa 
Aanchal = Daaman, Pallu 

Mushkeen = Siyaah Rang Ka Mushk Khushboo Basa 
Huwa 

Ghazaal = Hiran 

Naaf E = Hiran Ki Thaili Jisme Kastoori Jama Hoti Hai 
Basa = Basana 


Mafhoom :- 

Dulhan ( Kaaba) Ke Khusboo Daar Ghilaaf ( Mast 
Kapdo'n) Se Baad E Naseem ( Subah Ki Hawa ) Badi 
Chalaki Ke Saath Khel Kood Karke Khushboo Chura 
Rahi Thi Khushboo'n Basa Huwa Ghilaaf E Kaaab Wajd 
Me Aa Kar Jhoom Raha Tha Aur Hiran Apni Thailiyaan 
Kastoori Se Bhar Bhar Ke Ja Rahe The. 

10) Pahaadiyo'n Ka Wo Husn E Taz'een Wo Oonchi 
Choti Wo Naaz E Tamkeen 


Saba Se Sabza Me Lehrien Aati Dupatte Dhaani 
Chune Huwe The 


Mushkil Alfaz:- 

Taz'een = Aaraish O Zebaaish 
Naaz E Tamkeen = Naaz O Andaaz 
Saba = Hawa 

Dhaani = Halka Sabz Rang 

Chune Huwe = Samete Huwe 
Mafhoom :- 

Pahaadon Ki Sunlijiye Unki Khubsoorti Aur 
Bulandiyon Ka Roab O Dabdaba, Wah Wah Kya Kehne! 
Hawa Ne Unke Sabze Me Aisi Lehrien Paida Ki Ke 
Manzar Aisa Lag Raha Tha Jaise Unhone Zardi Maail 
Sabz Rang Dhaani Ke Dupatte Rakhe Huwe The. 


11) Nahaa Ke Nehron Ne Wo Chamakta Libaas Aab 
E Rawaan Ka Pehna 


Ke Maujien Chhariyaan Thi Dhaar Lachka Habaab E 
Taabaan Ke Thal Tike The 

Mushkil Alfaz :- 
Aab E Rawaan = Jaari Paani 
Chhariyaan = Kapde Ko Khubsoorat Banana 
Dhaar Lachka = Patla Ghota 
Habaab = Bulbul, Jhaag 
Taabaan = Chamakdaar 
Thal Tike The = Jaga Jaga Phool Saleeqe Se Rakhe 
Huwe The 
Mafhoom :- 

Aur Nehron Ka Haal Kya Poochte Ho! Unho Ne 
Bhi Khoob Naha Dho Kar Jaari Paani Ka Chamakta 
Huwa Libas Pehan Rakha Tha Aur Uski Maujien Gho 
Ghar O Ghota Aur Unki Dhaarien Baarik Ghota Tha Aur 
Unke Upar Paani Ke Khubsoorat Rangaa Rang Bulbule, 
Chamakdaar Phoolon Ki Tarah Jaga Tike Huwe The. 


12) Purana Purdaagh Malgajaa Tha Utha Diya Farsh 
Chaandni Ka 


Hujoom E Taare Nigah Se Koson Qadam Qadam 
Farsh Baadle The 


Mushkil Alfaz :- 
Daagh = Nishaan 

Malgajaa = Na Maila Na Saaf 

Koson = Meelo'n 

Baadle = Zari Ka Kapda Jo Resham Aur Chaandi Ki 
Taaron Se Banaya Jaata Hai 

Mafhoom :- 

Jaise Kisi Bade Mehmaan Ki Aamad Par Purane 
Qaleen Utha Liye Jaate Hain Aur Naye Bhichaa Diye 
Jaate Hain. Meraj Ki Raat Kuch Is Tarah Ka Intezam 
Kiya Gaya Ke Purana Daagh, Wala Maila Kuchaila 
Farsh Utha Diya Gaya, Yaani 27vi Shab Ko Meraj Huyi 
Jab Chand Nazar Nahi Aa Raha Tha Kyun Ki Us Ki 
Roshni Purani Hogayi Thi Us Ki Jaga Noori Makhlooq 
Farishte, Hoorien, Ne Apni Ankhien Farsh Raah Ki 
Huwi Thi. Goya Chand Ki Chaandi Ka Purana Farsh 
Utha Diya Gaya Aur Nooraani Makhloog Ki Aankhon 
Ka Zari Ka Farsh Bhicha Diya Gaya. 


13) Ghubaar Ban Kar Nisaar Jaayien Kahaan Ab Us 
Rah Guzar Ko Paayien 


Hamare Dil Hooriyon Ki Aankhien Farishton Ke Par 
Jahaan Bicche The 


Mushkil Alfaz :- 
Ghubaar = Gard 

Rah Guzar = Raasta 
Hooriyon = Hoorien 


Mafhoom :- 

Hum Apne Aaqa Ke Rah Guzar Par Qurbaan 
Hojayien. Lekin Ab Wo Raasta Hamare Haath Kaise 
Lage Ki Shab E Meraj Jis Raaste Se Huzoor 443 Allah Ki 
Bargah Me Haazir Huwe Aur Us Rah Par Hamare Dil 
Bicche Huwe The Aur Sirf Hamare Dil Nahi Balke 
Jannat Ki Hooriyon Ne Apne Aankhien Farsh Rah Ki 
Huwi Thi Aur Noorani Farishte Apne Noorani Paro'n 
Ko Us Raaste Par Biccha Rakhe The. 


14) Khuda Hi De Sabr Jaan E Purgham Dikhaaun 
Kyun Kar Tujhe Wo Aalam 
Jab Un Ko Jhurmut Me Leke Qudsi Jinaan Ka Dulha 
Bana Rahe The 


Mushkil Alfaz :- 

Purgham = Ghamo'n Aur Dukho'n Se Bhara Huwa 
Aalam = Manzar 

Jhurmut = Hujoom 

Qudsi = Farishte 

Jinaan = Jannat 


Mafhoom :- 

Aye Deedar E Mustafa 2% Ko Tadap Me Aur Hijr 
O Firaq E Mustafa 28; Me Ghamo'n Se Bhare Huwi 
Meri Jaan! Allah Tujhe Sabr Ki Daulat Se Maala Maal 
Farmaye Mai Tujhe Wo Manzar Kaise Dikha Sakta 
Hoon Jab Shab E Meraj Jaan E Kainaat 4% Ko Farishton 
Ki Muqaddas Jamaat Mere Aaqa Aur Shab E Meraj Ke 
Dulha Par Hujoom Kiye Huwe The Aur Aap Ko Saari 
Jannato'n Ka Dulha Bana Rahe The. Tere Andar 
Dekhne Ki To Kya Sunne Ki Bhi Taaqat Nahi. 


15) Utaar Kar Unke Rukh Ka Sadqa Ye Noor Ka Batt 
Raha Tha Baada 
Ke Chaand Suraj Machal Machal Kar Jabeen Ki 
Khairaat Maangte The 


Mushkil Alfaz :- 

Rukh = Chehra 

Batt Raha Tha = Taqseem Ho Raha Tha 
Baada = 53009 

Machal Machal Kar = Zid Kar Ke, Israar Se 

Jabeen - Peshani 


16) Wohi To Ab Tak Chalak Raha Hai Wohi To Joban 
Tapak Raha Hai 


Nahaane Me Jo Gira Tha Paani Katore Taaron Ne 
Bhar Liye The 


Mushkil Alfaz :- 

Joban = Husn O Jamali Ki Inteha 
Katore - Chota Bartan, Katora 
Mafhoom :- 

Meraj Ki Raat Jab Mere Aaqa 2% Ne Ghusl 
Farmaya Kuch Jaante Ho Ke Us Ghusl Ka Paani Kahan 
Gaya? Agar Nahi Jaante Ho To Suno! Us Gusl Ka Paani 
Hai Jis Ko Sitaaron Ne Apni Aankhon Ke Katoro'n Me 
Mehfooz Karliya Tha Aur Ab Wo Paani Noor Ban Kar 
Roshni Tapka Raha Hai. 


17) Bacha Jo Talwo'n Ka Unke Dhowan Bana Wo 
Jannat Ka Rang O Roghan 


Jinho Ne Dulha Ki Paayi Utran Wo Phool Gulzar E 
Noor Ke The 

Mushkil Alfaz :- 

Dhowan = Wuzu Ya Gusl Me Istemal Shuda Paani 
Rang O Roghan = Chamak Dhamak 

Utran = Utaare Huwe Kapde 


Mafhoom :- 

Nabi E Akram 2% Ke Talwe Mubarak Ka Dhowan 
Us Se Jannat Ko Rang O Roghan Kar Ke Uske Husn Ko 
Badhaya Gaya Aur Jannat Ke Noorani Phool Aur Baagh 
E Jannat Ke Shagufe Apna Jamaal Badhaane Ke Liye 
Huzoor #2 Ke Jism E Aqdas Se Utarne Waale Libas 
Haasil Karne Me Pesh Pesh The. 


18) Khabar Ye Tehweel E Mehar Ki Thi Ke Rut 
Suhaani Ghadi Phire Gi 


Wahaan Ki Poshaak Zeb E Tan Ki Yahaan Ka Jodaa 
Badhaa Chuke The 


Mushkil Alfaz :- 

Tehweel = Hawaala Karna, Phirna 
Mehar = Suraj 

Rut = Mousam 

Suhaani = Acchi 

Poshaak = Libaas 
Zeb E Tan Karna = Pehanna 
Jodaa = Poora Libaas 
Badha Chukna = Khairat Kar Dena, Kisi Ko Sadge Ke 
Taur Par De Dena 
Mafhoom :- 

Aaftaab E Nabuwwat Ka Shab E Meraj Zameen 
Se Aasmaan Ki Taraf Aur Makaan Se La Makaan Ki 
Taraf Jaana ( Tahweel Mehar) Goya Apna Ek Burj Chor 
Kar Doosre Burj Ki Taraf Chalna Is Baat Ki Daleel Hai Ke 
Mausam Badalne Waala Hai Aur Ummat Ke Kiye 
Suhaani Aur Pasandeeda Ghadi Aane Waali Hai Ke Jab 
La Makaan Par Ummat Ki Bakhshish Ke Faisle Honge Is 
Liye To Wahan Ka Noorani Libaas Pehna Aur Yahaan 
Ke Kapde Ummat Ke Gunaho'n Ke Badle Sadqe Kar 
Diye Ta Ke Ummat Se Us 93006 Ke Tufail Gunaho'n Ki 
Aafat Tal Jaaye Kyun Ke Sadqa Museebat Ko Taal Deta 
Hai. 


19) Tajalli E Haq Ka Sehra Sar Par Salat O Tasleem 
Ki Nichawar 


Do Ruya Qudsi Pare Jamaa Kar Khade Salaami Ke 
Waaste The 

Mushkil Alfaz :- 

Tajalli E Haq = Allah Ka Jalwa 

Sehra = Dulha Ke Sar Par Jo Phoolon Ka Baandha Jaata 
Hai 

Salat O Tasleem = Durood 0 Salam 

Nichawar = Dulhe Par Jo Paise Phenke Jaate Hai 

Do Ruya = Dono Taraf 

Qudsi = Farishte 

Pare Jamaa Kar = Line Laga Kar 


Mafhoom :- 

Sarkar E Madina 2% Ke Sar E Anwar Pe Jalwa E 
Haq Ka Noorani Sehra Baandha Gaya Aur Hoorane 
Bahishti Ne Durood O Salaam Ke Phool Nichawar Kiye 
Aur Jis Jis Raaste Se Huzoor #2 Ki Sawaari Guzri Dono 
Taraf Farishton Ne Khade Hokar Shab E Meraj Ke 
Dulha Ko Salaami Pesh Ki. 


20) Jo Hum Bhi Waan Hote Khaak Gulshan Lipat Ke 
Qadmo'n Se Lete Utran 


Magar Kare Kya Naseeb Me To Ye Na Muraadi Ke 
Din Likhe The 

Mushkil Alfaz :- 

Waan = Wahaan 

Khaak Gulshan = Baagh Ki Mitthi 
Utran = Istemal Shuda Cheez 

Na Muraadi = Na Kaami 


Mafhoom :- 

Aye Kaash! Ke Hum Bhi Agar Wahaan Hote To Jis 
Gulshan Se Sarkar Guzre Us Ki Zameen Ki Mitthi Ban 
Kar Huzoor #% Ke Qadmo'n Se Lipat Jaate Aur Arz 
Karte Apna Dhowan Jannat Ko Ata Kiya Hai Aur 
Humien Apna Utra Huwa Libaas Ata Farmaye. Lekin 
Hamare Itne Naseeb Kahaan Ke Hum Jaise Nikamme 
Wo Nazara Karte. Hamare Naseeb Me To Ye Na Kaami 
Ke Hi Din Likhe The. 


21) Abhi Na Aaye The Pusht E Zeen Tak Ke Sar Hui 
Maghfirath Ki Shallak 


Sadaa Shafa'at Ne Di Mubarak Gunah Mastaana 
Jhoomte The 


Mushkil Alfaaz :- 
Pusht E Zeen = Sawaari Ki Zeen 

Shallak = Topo'n Ki Salami Ki Awaaz 
Sadaa = Awaaz 
Mastana Jhoomte = Masti Me Aakar Wajd Karte 


Mafhoom :- 

Bas Phir Kya Tha? Allah Ke Mehboob Sawaari E 
Buraq Par Sawaar Hone Hi Waale The Ke Topo'n Ki 
Awaaz Aane Lagi Jo Is Baat Ki Alaamat Thi Ke Aap Ke 
Ummat Ki Bakhshish Hogayi Aur Shafa'at Ne Khud 
Aage Badh Kar Huzoor 3% Ko Mubarak Di. Idhar 
Ummat Ke Gunahagaaro Ko Jab Ya Khabar Pahunchi 
To Wo Jhoom Rahe The. 


22) Ajab Na Tha Rakhsh Ka Chamakna Ghazaal E 
Dam Khurdah Sa Bhadakna 


Shu'aaien Bukke Udaa Rahi Thi Tadaptey Aankhon 
Pe Saa'iqe The 


Mushkil ۸۱۲۵۵2 :- 

Rakhsh 5 Aap Ka Chehra 

Ghazaal - Hiran 

Dam Khurdah = Jis Ne Ghadi Ki Qatra Daar Sharab Pee 
Rakhi Ho 

Shu'aaien = Tez Roshni Ki Kirnien 
Bukke = Ikkattah Hokar Nikalna 
Saa'ige = Jalane Waali Bijli 


Mafhoom :- 

Meraj Ki Raat Nabi E Kareem #2 Ke Ya Aap Ki 
Sawaari Buraq Ke Chehre Ki Chamak Dhamak Par 
Tajjub Is Liye Nahi Hai Ke Wo Samaa Hi Aisa Tha Ke 
Nasha Sharab E Ishq E Rasool 44: Se Mast Ho Kar 
Buraaq Chalangien Laga Raha Tha Aur Uska 
Chalaangien Lagana Isliye Tha Ke Har Taraf Se Ke Tez 
Roshniyon Ki Kirnien Ke Fawware Bukke Phoot Rahe 
The Aur Aankhon Me Bijliyaan Rags Kar Rahi Thi. 
Jaanwar Ki Aankh Me Tez Roshni Pade To Wo Khoob 
Uchalta Hai Aur Yahan To Bijliyon Ko Bhi Peecha Chor 
Dene Waala Siraj Um Muneera Khud Bijliyon Ke Upar 
Suwaar Hogaya To Buraq Ko Zeb Tha Ke Fakhr O Naaz 
Se Naye Naye Andaaz Dikhata Huwa Chale. 


23) Hujoom E Ummeed Hai Ghataao Muraadien De 
Kar Inhien Hataao 


Adab Ki Baagien Liye Badhaao Malaika Me Ye Ghal 
Ghale The 


23 








Sharah Qasida -e- Meraj 


Mushkil Alfaaz :- 

Hujoom E Ummeed = Ummeedo'n Ki Kasrat 
Ghataao = Kam Karo 

Baagien = Lagaamien 

Malaika = Farishte 

Ghal Ghale = Charche 


Mafhoom :- 

Mehboob 2% Jab Buraq Par Sawaar Hone Lage 
To Jab Maangne Waalon Ka Hujoom Hogaya To Hukm 
Huwa Ke Ummeedien Kam Karo Yaani Maangne 
Waalo Ko Unki Talab De Kar Hataao Aur Farishte 
Pukaar Rahe The Ke Adab Ko Malhooz Rakhte Huwe 
Sawaari Ko Aage Chalne Do. 


24) Uthi Jo Gard E Rah E Munawwar Wo Noor 
Barsaa Ke Raaste Bhar 


Ghire The Baadal Bhare The Jhal Thal Umand Ke 
Jangal Ubal Rahe The 


Mushkil Alfaaz :- 
Gard = Ghubaar 
Rah E Munawwar = Roshan Raasta 

Jhal Thal = Har Taraf Paani Hi Paani 


Mafhoom :- 

Sayyid Ul Ambiya 2% Ki Sawaari Suye Zaat E 
Baari Chali Thi To Aisi Noorani Gard Udi Ke Har Taraf 
Noor Hi Noor Chaa Gaya Goya Baadalon Ne Raasta 
Gher Rakha Hai Aur Rang O Noor Ki Aisi Baarish Barsi 
Ke Har Taraf Paani Hi Paani Hogaya Balke Jangal Se Bhi 
Paani Noor Ke Fawware Ubalne Lage. 


25) Sitam Kiya Kaisi Mat Kati Thi Qamar Wo Khaak 
Unke Rah Guzar Ki 
Utha Na Laya Ke Malte Malte Ye Daagh Sab Dekhna 
Mite The 


Mushkil Alfaaz :- 

Sitam = Zulm 

Mat Kati = Mat Maari Gayi 
Rah Guzar = Raasta 


Mafhoom :- 
Are Chaand! Teri Aqal Ko Kya Hogaya? Kitna 
Sunehra Mauga Tu Ne Zaaya Kardiya Tujhe Kisi Ne 

Bataya Bhi Nahi Ke Shab E Asra Ke Dulha Jis Rah Guzar 
Hai Us Raaste Ki Khaak Utha Leta Aur Us Khaak Ko 
Apne Chehre Par Malta Phir Dekhta Tere Daagh Mit Te 
Ya Nahi? 


26) Buraaq Ke Naqsh E Sum Ke 5۵066 Wo Gul 
Khilaaye Ke Saare Raste 


Mehakte Gulban, Mehakte Gulshan Hare Bhare 
Lahlaha Rahe The 


Mushkil Alfaaz :- 

Naqsh E Sum = Khar Ka Nishaan , Ghode Ka Taap 
Gul Khilana = Koi Bada Ajeeb Kaam Karna 

Gulban = Surkh Gulaab 

Gulshan = Baagh 

Hare Bhare = Sar Sabz O Shadaab 

Lahlahana = Jhoomna 


Mafhoom :- 

Sarkar 2% Ki Sawaari Buraaq Ki Kharon Ke 
Nishaanat Pe Qurban Jao Us Ne Aise Aise Phool 
Khilaaye Ke Tamaam Raaste Me Surkh Gulaab Ke 
Phool Mehak Rahe The, Baaghat Sar Sabza The Aur 

Har Taraf Haryaali Hi Haryaali Ka Daur Daur Tha Ke Aisi 
Bahaar Na Us Se Pehle Kabhi Dekhne Me Aayi Siwaye 
Shab E Wiladat Ke. 


27) Namaz E Aqsa Me Tha Yahi Sirr Ai'yaan Ho 
Maani E Awwal Aakhir 


Ke Dast Basta Hai Peechi Haazir Jo Saltanat Aage 
Kar Gaye The 


Mushkil Alfaaz :- 

Aqsa = Masji E Aqsa 

Sirr = Raaz 

Ai'yaan = Zaahir 

Dast Basta = Haath Baandh Kar 


Mafhoom :- 

Shab E Meraj Masjid E Aqsa Me Jo Huzoor 22; Ne 
Tamaam Ambiya E Kiram O Rasool E Izaam Ko Namaz 
Padhaayi, Us Me Yahi Raaz Tha Ke Pehle Aur Aakhri Ka 
Farq Waaze' Hojaaye Ke Jo Huzoor 2% Se Pehle 
Nabuwwat Ke Danke Baja Kar Gaye The Wo Saare Ke 
Saare Haath Baandh Kar Imam UI Ambiya Ke Peeche 
Khade Huwe Hain. 

28) Ye Unki Aamad Ka Dabdaba Tha Nikhar Har 
Shay'i Ka Ho Raha Tha 


Nujoom E Aflaak Jaam O Meena Ujaalte The 
Khangaalte The 


Mushkil Alfaaz :- 
Aamad = Aana 
Nikhar = Safaayi 
Nujoom = Sitaare 
Aflaak = Aasmaan 
Jaam = Pyaala 
Meena =Sheesha 
Ujaalna = Ujla O Saaf Karna 
Khangaalna = Paani Se Bartan Ko Saaf Karna 
Mafhoom :- 
Shahinshah ۴ Kaayinath 2 Ki Aamad Thi Is Liye 
Aap Ke Roab Aur Dabdabe Ki Wajah Se Har Shayi Ko 
Ujala Kiya Ja Raha Tha. 


29) Naqaab Ulte Wo Mehr E Anwar Jalaal Rukhsaar 
Garmiyon Par 


Falak Ko Haibat Se Tap Chadi Thi Talakte Anjum Ke 
Aable The 

Mushkil Alfaaz :- 

Nagaab = Parda 

Mehr = Suraj 

Jalaal Rukhsaar = Gaalo'n Ma Roab 
Haibat = Dabdaba 

Tap = Bukhar 

Tapakte = Garam Hona 

Aable = Chaale 


Mafhoom :- 

Aaqa E Do Jahaan & Ne Ek Parda Jab Sattar 
Hazaar Pardon Me Se Uthaaya To Aap Ke Chehra E 
Aqdas Ke Jalaal Ki Garmi Se Aasman Ko Bukhaar Chad 
Gaya Aur Sitaaron Be Chaaron Ke Jismon Pe Chaale 
Pad Gaye Jin Se Paani Roshni O Noor Nikalne Laga. 


30) Ye Joshish E Noor Ka Asar Tha Ke Aab E Gohar 
Kamar Kamar Tha 


Safaa E Rah Se Phisal Phisal Kar Sitaare Qadmon Pe 
Laut Te The 


Mushkil Alfaaz :- 
Joshish = Tez 

Aab E Gohar = Motiyon Ka Paani 
Safaa E = Chamak 


Mafhoom :- 

Aap Ki Nooraniyat Me Jab Josh Paida Huwa To 
Moti Pigalne Lage Aur Unki Pusth Tak Paani Chad Gaya 
Aur Raaston Ko Is Qadar Mujalla O Musaffa Kiya Gaya 
Ke Sitaare Phisal Phisal Kar Huzoor 22: Ke Qadmon Me 
Girne Lage. 


31) Badaa Ye Lehra Ke Bahr E Wahdat Ke Dhul Gaya 
Naam Raige Kasrat 


Falak Ke Teloon Ki Kya Haqeeqat Ye Arsh O Kursi 
Bulbule The 


Mushkil Alfaaz :- 

Lehrana = Harkat Karna 

Bahr E Wahdat = Tauheed Ka Samundar 
Raige = Ret 


Mafhoom :- 
Wahdat Ka Samundar Poore Josh Ke Saath Aage 
Badaa Ret ( Aalam E Imkaan) Ke Tamaam Zarre Fana 

Hogaye Ye Aasmaan Ke Teloon Ki Kya Baat Karte Ho 
Us Waqt To Arsh O Kursi Bhi Do Bulbule Dikhaayi De 
Rahe The. 


32) Wo Zill E Rehmat Wo Rukh Ke Jalwe Ke Taare 
Chupte Na Khulne Paate 
Sunehri Zarbaft Audi Athlas Ye Thaan Sab Dhoop 
Chaaon Ke The 


Mushkil Alfaaz :- 

Zill = Saaya 

Zarbaft, Audi, Athlas = Umda O Reshmi Kapde 
Thaan = Kapde Ka Ghatta 

Mafhoom :- 

Idhar Rehmat E Ilahi Ka Saaya Udhar Rukh E 
Waddhuha Ki Tajalliyaan Ke Sitaare Bhi Munh 
Chupane Lage Umda Qism Ke Reshmi Kapdon Ke 
Thaanon Ke Thaan Bataur E Farsh Bichaa Diye Gaye. 


33) Chalaa Wo Sarve E Chamaan Khiraamaan Na 
Ruk Saka Sidra Se Bhi Daamaan 


Palak Jhapakti Rahi Wo Kab Ke Sab Aen O Aan Se 
Guzar Chuke The 

Mushkil Alfaaz :- 

Chamaan = Chaman Se, 
Khiraamaan = Naaz O Andaaz Se 
Sidra = Sidra Tul Muntaha 
Daamaan = Daaman 

Aen O Aan = Ye Aur Wo 


Mafhoom :- 

Wo Seedhe Qad Wala Kuch Aise Andaaz Se 
Khiraaman Khiraamaan Chala Ke Sidra Tul Muntaha 
Jahaan Be Shumaar Farishte Sirf Deedar Ke Liye Jama 
The Aur Wo Bhi Aap Ka Daaman E Aqdas Thaam Na 
Rok Sake Aur Abhi Farishte Palak Hi Jhapak Rahe The 
Ke Huzoor 3%; Makaan Se La Makaan Tak Pahunche. 


34) Jhalak Si Ik Qudsiyon Par Aayi Hawa Bhi 
Daaman Ki Phir Na Paayi 


Sawaari Dulha Ki Door Pahunchi Baraat Me Hosh Hi 
Gaye The 


Mushkil Alfaaz :- 
Qudsi = Farishte 
Baraat = Shaadi Ka Juloos 

Mafhoom :- 

Haan Jo Farishte Sidra Pe Deedar Ke Liye Jama 
Huwe The Unho Ne Sirf Ek Jhalak Ka Nazara Kiya Phir 
Us Ke Baad Kisi Ko Hosh Kab Thi Ke Daaman Kahan Hai 
Daaman Waala Kahan Hai Dulha Ki Sawaari Bohat 
Door Nikal Chuki Thi . 


35) Thake The Rooh UI Ameen Ke Baazu Chhuta Wo 
Daaman Kahaan Wo Pehlu 


Rikaab Chhuti Ummeed Tooti Nigah E Hasrat Ke 
Wal Wale The 


Mushkil Alfaaz :- 

Rooh Ul Ameen = Jibrael Alaihissalam 

Rikaab = Sawaari Par Sawaar Hone Ke Liye Paaun 
Rakhne Ke Liye Lohe Ke Halqe 

Hasrat = Tamanna Jo Poori Na Huyi 

Wal Wale = Josh, Jazba 


Mafhoom :- 

Sayyiduna Jibrael Alaihissalam Bhi Thak Gaye. 
Aur Sarkar E Madina 2% Ka Daaman E Aqdas Unke 
Haath Se Chhoot Gaya Zaahir Hai Qurb E Ilahi Ke Jo 

Ummeed Lagaye Baithe The Wo Ummeed Bhi Toot 
Gayi. 


36) Rawish Ki Garmi Ko Jisne Soncha Dimaagh Se Ik 
Bhabuka Phoota 


Khirad Ke Jungle Me Phool Chamka Dahar Dahar 
Ped Jal Rahe The 


Mushkil ۸۱۲۵۵2 :- 
Rawish - Raftaar 
Bhabuka = 51019 
Khirad = Aql 

Dahar Dahar = Har Jaga 


Mafhoom :- 

Nabi E Akram 2% Ki Raftaar Ka Jis Ne Andaaza 
Lagane Ke Liye Sirf Ghaur Hi Kiya Us Ka Dimaagh Bhi 
Ek Dhamak Se Phat Gaya Aur Usse Ek Shola Paida 
Hogaya Ke ۸۹۱ Ke Jungle Me Ek Noorani Phool Paida 
Huwa Jis Ne Phool Ho Kar Jungle Ke Har Darakht Ko 
Jala Diya. 

37) Jilo Me Jo Murgh E Agal Ude The Ajab Bure 
Haalon Girte Padte 


Wo Sidra Hi Par Rahe The Thak Kar Chadha Tha 
Dam Tewar Aagaye The 


Mushkil Alfaaz :- 

Jilo = Humraahi 

Ajab = Anokha 

Tewar = Chakraa Jaana, Aankhon Ke Saamne Andhera 
Chaa Jaana 


Mafhoom :- 

Shab E Meraj Huzoor 2%; Ke Saath Jo Farishto Ki 
Jamaat Ja Rahi Thi Unki Haalat Bhi Dekhne Waali Thi, 
Kasrat E Hujoom, Tez Raftaar, Aur Thakawat Ki Waja 
Se Ik Doosre Ke Upar Gir Rahe The Jaise Qurban Ho 
Rahe Ho, 8220100 Ka To Rehne Do Khud Unke Sardaar 
Jibarel Alaihissalam Bhi Thak Kar Sidratul Muntaha Par 
Ruk Gaye Aur Bulandi O Qurb E Mustafa 2% Dekh Kar 
Un Ka Sar Chakra Gaya Aur Aankhon Ke Saamne 
Andhera Sa Chaa Gaya Halanke Yahi Wo Buzurg Hai Jo 
Allah Ke Hukm Se Sarkar Ko Lene Ke Liye Aaye The. 

38) Qawi The Murghan E Waham Ke Par Ude To 
Udne Ko Aur Dam Bhar 


Utthaayi Seene Ki Aisi Tthokar Ke Khoon E Andesha 
Thookte The 


Mushkil Alfaaz :- 
Murghan E Waham - Sonch Ke Parinde 
Dam Bhar = Ek Lamha 
Utthaayi = Lagi, Padi 
Mafhoom :- 

Waham Aur Khayaal Bhi Mustafa 2% Ki Raftaar 
Tak Nahi Pahunch Sakte Agarche Wahm O Gumaan Ke 
Par Bade Taagatwar Sahi Magar Thodi Der Ke Liye 
Tasawwurat Ne Parwaaz Ki Phir Aisi Thokat Khaayi Ke 
Khoon Ki Qayi Aane Lagi Yaani Thak Haar Kar Baith 
Gaye. 


39 ) Suna Ye Itne Me Arsh E Haq Ne Ke Le Mubarak 
Ho Taaj Waale 


Wohi Qadam Khair Se Phir Aaye Jo Pehle Taaj E 
Sharaf Tere The 

Mushkil Alfaaz :- 
Taaj E Sharaf = Izzat O Buzurgi Ka Taaj 


Mafhoom :- 

Isi Manzar Me Arsh E Mualla Ne Ye Baat Sun Li 
Aur Khush Hokar Machal Gaya Ke Lo Abhi Hamari Baat 
Ban Gayi Hai Ke Taaj E Risalat O Nabuwwat Waale 
Mere Upar Tashreef La Rahe Hain. Aap Ke Qadam To 
Pehle Hi Mere Liye Sharafat O Azmath Ka Taaj Hai. 


40) Ye Sun Ke Bekhud Pukaar Uttha Nisaar Jaaun 
Kahan Hai Aaqa 


Phir Unke Talwon Ka Paoon Bosa Ye Mere Aankhon 
Ke Din Phire The 


Mushkil Alfaaz :- 
Bekhud = Mast O Behosh 
Mafhoom :- 

Arsh E Muazzam Wajd Me Aakar Pukar Uttha! 
Aye Mere Aaqa Main Aap Ke Qadmo Pe Qurbaan 
Jaaun Aap Kahan Hai, Kab Mere Seene Pe Apne 
Qadam Rakh Rahe Hai, Taa Ke Main Unka Bosa Loon 
Aur Apne Naseebo Ko Jaaun. 

41) Jhuka Tha Mujre Ko Arsh E Aala Gire The Sajde 
Me Bazm E Baala 


Ye Aankhien Qadmon Se Mal Raha Tha Wo Gird E 
Qurbaan Ho Rahe The 


Mushkil Alfaaz :- 

Mujra - Aadaab, Salaamti 

Bazm E Baala - Muqaddas Farishton Ki Jamaat 
Gird = Ird Gird 


Mafhoom :- 

Arsh E Mualla Jhuk Kar Salaami De Raha Tha 
Farishte Sajda E Shukr Baja La Rahe The Aur Junhi 
Huzoor & Arsh Par Jalwa Gar Huwe To Arsh Aap Ke 
Mubarak Talwo Ko Aankhon Se Malne Laga Aur 
Farishte Aap Ke Ird Gird Nisaar Hone Lage ۰ 


42) Ziyaaien Kuch Arsh Par Ye Aayin Ke Saari 
Qindeelien Jhulmalaaye 


Huzoor E Khursheed Kya Chamakte Charaagh Munh 
Apna Dekhte The 

Mushkil Alfaaz :- 

Ziyaaien = Roshniyaan 

Qindeelien = Fanoos, Chamni Waali Batti 
Jhulmalaaye = Dhundla Jaana, Madham Roshni Dena 
Huzoor E Khursheed = Suraj Ke Saamne 


Mafhoom :- 

Arsh E Mualla Se Kuch Aisi Rang Be Rangi 
Noorani Shuaaien Namudaar Huyi Ke Tamaam 
Qindeelon Ki Roshni Dheemi Pad Gayi Aur Aaftab E 
Risalat Ke Noor Ke Saamne Apna Saamna Karne Se 
Reh Gayi Bhala Suraj Ke Saamne Chiraagh Ki Kya 
Majaal Ke Wo Chamakna Shuru Karde. 


43) Yehi Samaa Tha Ke Paike Rehmat Khabar Ye 
Laaya Ke Chaliye Hazrath 
Tumhari Khaatir Kushaada Hai Jo Kaleem Par Band 
Raaste The 


Mushkil Alfaaz :- 

Samaa = Manzar 

Paik E Rehmat = Rehmat Ka Qasid 
Kushaada = Khule 

Kaleem = Moosa Alaihissalam 


Mafhoom :- 

Inhien Mubarak Lamhaat Me Rehmat Ka 
Farishta Paigham Le Kar Aaya Ke Huzoor Tashreef Le 
Chaliye Allah Taala Ke Deedar Ke Jo Raaste Moosa 
Alaihissalam Ke Liye Band The Wo Saare Ke Saare Aap 
Ke Liye Khol Diye Gaye Hain. 


44) Badh Aye Mohammed Qareen Ho Ahmed 
Qareeb Aa Sarwar E Mumajjad 


Nisaar Jaaun Ye Kya Nida Thi Ye Kya Samaa Tha Ye 
Kya Maze The 


Mushkil Alfaaz :- 

Qareen = Qareeb 

Sarwar E Mumajjad = Buzurgi Waale Sardaar 
Nida = Awaaz 


Mafhoom :- 

Aye Mere Pyaare! Aye Mehboob ! Aage Badiye 
Aur Qareeb Tashreef Le Aayiye . Main Qurbaan Jaaun 
Ye Kya Nidaa Thi Aur Ye Kaisa Manzar Tha. 

45) Tabarakallah Shaan Teri Tujhi Ko Zaiba Hai Be 
Niyazi 
Kahin To Wo Josh E Lan Taraani Kahin Taqaaze 
Wisaal Ke The 


Mushkil Alfaaz :- 

Tabarakallah - Allah Barkat Waala 

Zaiba - Laayiq 

Lan Taraani - Tu Hargiz Mujhe Nahi Dekh Sakta 
Taqaaze = Khwaish 

Wisaal = Mulaqat 


Mafhoom :- 

Aye Allah Tu Badi Hi Barkat Waala Hai! Aur Teri 
Kya Shaan Hai, Waaqai Be Niyazi Aur Samdiyat Sirf Teri 
Hi Shaan Hai. Aur Tere Kaam Bhi Kaise Niraale Aur 
Wajd Aafreen Ke Moosa Alaihissalam Ko Deedar Talab 
Karne Ke Ba Wajood Farma Raha Hai Aye Moosa Tu 
Mujhe Hargiz Nahi Dekh Sakta? Aur Habeeb Ne Koi 
Aisa Mutalba Nahi Kiya Magar Tu Ne Mulaqat Ke Liye 
Bula Liya. 

46) Khirad Se Keh Do Ke Sar Jhuka Le Gumaan Se 
Guzre Guzarne Waale 


Pade Hai Yaan Khud Jihat Ko Laale Kisey Bataye 
Kidhar Gaye The 


Mushkil Alfaaz :- 
Khirad = Aqal 
Jihat - Simt, Taraf 
Laale Padna - Mayoos Hona 
Mafhoom :- 

Aqal Se Keh Do Ke Ye Nazara Teri Samajh Me Aa 
Nahi Sakta, Guzarne Waale Guzar Chuke Hain Aur 
Tujhe Khabar Bhi Nahi Hai Aur Tujhe Kya Pata Chale, 
Yahaan To Shahsh Jihat Ko Jaan Ke Laale Pade Huwe 
Hain Wo Kis Ko Bataaye Ke Huzoor Kis Taraf Gaye The 
Hain. 


47) Suraagh Ain O Mataa Kahaan Tha Nishaan E 
Kaif O Ilaa Kahaan Tha 


Na Koi Raahi Na Koi Saathi Na Sang E Manzil Na 
Marhale The 

Mushkil Alfaaz :- 
Suraagh = Nishaan 
Ain = Kahaan 
Mataa = Kab 

Kaif = Kaise 

llaa = Tak 

Sang = Patthar 
Marhala = Darja 


Mafhoom :- 

Koi Kya Bataaye Ke Aap 445 Kahan Gaye? Kab 
Gaye? Kaise Gaye? Kahan Tak Gaye? In Tamaam 
Sawaalat Ka Jawaab Kis Ke Paas Nahi Kyun Ke Na 
Wahaan Kab Aur Kahan Ka Tasawwur, Na Kaise Aur 
Kahan Tak Ka Nishaan Na Koi Aap Ke Siwa Us Rah Ka 
Musafir Tha Na Koi Hi Koi Aap Ke Saath, Na Koi Manzil 
Ka Nishaan Tha. 


48) Udhar Se Payham Taqaaze Aana Idhar Tha 
Mushkil Qadam Badhaana 


Jalaal O Haibat Ka Saamna Tha Jamaal O Rehmat 
Ubhaarte The 

Mushkil ۸۱۲۵۵2 :- 

Payham = Musalsal, Lagaataar 
Taqaaze = Talab 

Ubhaarna = Uksana, Aamada Karna 


Mafhoom :- 

Udhar Bargah E Rabbul Aalameen Se Mulaqat Ke 
Baar Baar Taqaze Ho Rahe The Aur Idhar Nabi E Akram 
295 Ke Liye Allah Taala Ke Anwar O Tajalliyyaat Aur 
Haibat O Shaukat Ki Wajah Se Adab O Ehteram Me 
Taqazon Ke Pesh E Nazar Qadam Uthana Mushkil Ho 
Raha Tha Magar Jamal O Rehmat E Khudawandi Ne 
Hosla Badhaaya Aur Mehboob # Ne Apne Rab Se 
Mualqat Ki Saadat Haasil Karli. 


49) Badhe To Lekin Jhi Jhakte Darte Hayaa Se Jhukte 
Adab Se Rukte 


Jo Qurb Unhi Ki Ravish Pe Rakhte To Laakhon 
Manzil Ke Faasle The 


Mushkil Alfaaz :- 
Qurb = Nazdeeki 
Ravish = Raftaar 

Mafhoom :- 

Allah Ta'ala Ke Hukm Se Hamare Aaqa 2% Sharm 
O Haya Ka Paikar Ban Kar Khauf E Khuda Ka Libada 
Odh Kar, Bade Hi Adab O Ehteram Se Aage Badte Hi 
Chale Gaye Agar Faasla Mamooli Ki Raftaar Ke 
Mutabiq Hi Kam Hota To Bhi Khatam Na Hota Magar 
Allah Taala Ne Tamam Faaslon Ko Samet Kar 
Mehboob Ka Qurb Ata Farma Diya. 


50) Par Unka Badhna To Naam Ko Tha Haqeeqatan 
Fa'il Tha Udhar Ka 
Tanazzulon Me Taraqqi Afza Dana Tadalla Ke Silsile 
The 


Mushkil Alfaaz :- 

۲۱۵066021210 = Dar Asl 

Tanazzul = Utarna, Neeche Aana 
Afza = Zyada Hona 

Dana Tadalla = Qareeb Ho 


Mafhoom :- 
Phir Risalat Maab 2%; Ka Aage Badhna To Baraye 
Naam Aur Sirf Lafzan Hi Tha Warna Dar Haqeeqat To 

Ye Fail Allah Ta'ala Hi Ki Taraf Se Tha. Ke Us Zaat Ne 
Apni Shaan Ke Mutabiq Aap 4% Ki Taraf Nuzool 
Farmaya. 


51) Huwa Na Aakhir Ka Ek Bajra Tamooj E Bahr E 
Hoo Me Ubhra 


Danaa Ki Godi Me Unko Lekar Fana Ke Langar Uttha 
Diye The 


Mushkil Alfaaz :- 

Bahr = Khubsoorat Kashti 

Tamooj = Darya Me Lehrien Uthna 

Hoo = Zaat E Baari Taala 

Danaa = Qareeb 

Fana = Zaat E Baari Ke Siwa Kuch Baagi Na Rehna 
Langar Uthana = Kasthi Ki Rassi Khol Kar Usko Darya 
Me Chor Dena 


Mafhoom :- 

Phir Hoo Ki Qiyamat Khaiz Lehrien ( Anwar O 
Tajalliyat E Zaat E Baari Taala Ki Bijliyon) Se Ek Nihayat 
Hi Umda Kasthi Taufeeq E Khudawandi Ki Zaahir Huyi. 
Jis Ne Hamare Aaqa Ko Qurb Ki Godh Me Bithaya Aur 

Fana Ke Tamam Rasse Khol Diye Aur Fanaaiyat Ke 
Nihayat Hi ۸۵۱2 Maqam Ki Jaanib Le Gayi. 


52) Kise Mile Ghaat Ka Kinaara Kidher Se Guzra 
Kahaan Utaara 


Bhara Jo Misl E Nazar Taraaraa Wo Apni Aankhon 
Se Khud Chupe The 


Mushkil Alfaaz :- 

Ghaat = Darya Ka Wo Hissa Jahan Se Darya Ko Paar 
Kiya Jaata Hai 

Taraaraa = Chalaang Lagana 


Mafhoom :- 

Wahdat Ke Samundar Ka Ghaat Aur Kinara Hi 
Nahi Hai Koi Kya Bataye Ke Noor Ki Kasthi Aap 2% Ko 
Kis Kis Raaste Se Kis Maqaam Pe Le Gayi Aur Kahaan 
Utaara Aur Utarne Ke Baad Aap 2% Ne Kis Tarah 
Chalaang ( Murad Nigahien Utha Kar Dekhna) Lagaayi 
Aur Na Sirf Doosron Ki Nazar Se Balke Apni Nazar Se 
Bhi Chup Gaye Yaani Faaniyyat E Taamma Haasil Ho 
Gayi. 

53) Utthe Jo Qasr E Danaa Ke Parde Koi Khabar De 
To Kya Khabar De 


Wahan To Jaa Hee Nahi Duee Ki Na Kehke Wo Hi Na 
The Aray The 


Mushkil Alfaaz :- 

Qasr E Danaa = Qurb Ka Mahal 
Duee = Do Zaatien Ek Jaga Hona 
Aray = Baraye Nida 

Mafhoom :- 

Duee Ke Khatam Hone Se Yahi Muraad Hai Ke 
Mulaqat Ke Waqt Sirf Mai Hi Tha Aur Doosra Koi Nahi 
Tha Ya Khuda Ki Hasti Thi Ya Mustafa Ki Hasti Thi Qurb 
Ke Mehal Ke Tamaam Pardon Ko Uthaa Diya Gaya Tha 
Ab Aage Kon Bataye Ke Kya Huwa, Duee Ki Wo Wahan 
Gunjaish Hi Nahi Thi Magar Ye Na Samjhna Ke Aap 2 
Wahan Nahi The Are Khuda Ke Bande Aap 3% To 
Wahan Hi The. 


54) Wo Baagh Kuch Aisa Rang Laaya Ke Ghuncha O 
Gul Ka Farq Uthaaya 


Girah Me Kaliyon Ke Baagh Phoole Gulon Ke Tukme 
Lage Huwe The 

Mushkil Alfaaz :- 

Ghuncha = Kali, Phool Khilne Se Pehle 
Girah = Bandish 

Tukme = Gundi, Girebaan Ka Halqa 


Mafhoom :- 

Us Gulshan E Wahdat Me Kuch Aisa Manzar 
Dikhaayi Diya Ke Kali O Ghuncha Bhi Chatak Kar Phool 
Dikhaayi De Ne Lage Ye Sufia Ki Istelahat O Tasawwuf 
Par Mabni Sher Hai. 


55) Muheet O Markaz Me Farq Mushkil Rahe Na 
Faasil Khutoot E Waasil 


Kamaanien Hairat Me Sar Jhukaaye Ajeeb Chakkar 
Me Daaerey The 


Mushkil Alfaaz :- 

Muheet = Ghera, Daaira 

Markaz = Centre 

Faasil = Judaa Karne Waala 

Khutoot = Chaudaayi Aur Gehraayi Nahi Hoti 
Waasil = Shaamil 

Mafhoom :- 

Daaira O Markaz Me Hum Jaison Ke Liye Farq 
Karna Mushkil Hogaya Judaayi Wa Melaap Waali 
Tamaam Lakeerien Aapas Me Mil Gayi Kamaanien 
Hairan Ho Kar Sar Jhukaaye Baithe Thi Aur Daira Ajeeb 
Chakkar Me Tha. Daaire Se Kainaath Murad Hai Aur Is 
Sher Me Ilm ۴ Geomentri Ki Istelah Ke Zariye Baat 
Samjhayi Gayi Hai. 


56) Hijaab Utthne Me Laakhon Parde Har Ek Parde 
Me Laakhon Jalwe 
Ajab Ghadi Thi Ke Wasl O Furqat Janam Ke Bichde 
Gale Mile The 


Mushkil Alfaaz :- 
Hijaab = Parda 


Ajab = Ajeeb 
Ghadi = Lamha 
Wasl = Milaap 


Furgat = Judaayi 
Janam = Paida Hona 
Bichadna = Juda Hona 

Mafhoom :- 

Ek Ek Parde Uthne Me Laakhon Noor Ke Parde 
Zaahir Ho Jaate Aur Har Parde Se Laakhon Jalwe 
Numaaya Hote. Kaisi Ajeeb Ghadi Thi Aise Lag Raha 
Tha Ke Judaayi O Milaap Jis Din Paida Huye Hai Us Din 
Se Lekar Aaj Tak Aapas Me Nahi Mile Aur Ab Mulaqat 
Huyi To Khoon Muanga Kar Rahe Hai. Yahaan Murad 
Allah Taala Aur Huzoor Nahi Hi Balke Sirf Judaayi Aur 
Milna Aapas Me Mil Rahe The Ye Muraad Hai. 


57) Zabaanien Sookhi Dikha Ke Mojien Tadap Rahi 
Thi Ke Paani Paayien 


Bhanwar Ko Ye Zoaf E Tishnagi Tha Ke Halqe 
Aankhon Me Pad Gaye The 


Mushkil Alfaaz :- 
Mojien = Paani Ke Lehrien 
Bhanwar = Paani Ka Chakkar 
Zoaf Tishnagi = Pyaas Ki Kamzori 
Halga = Daaira ( Pyaas Ki Shiddat Se Aankhien Dab 
Jaana) 
Mafhoom :- 
Darya E Wahdat Ki Maujien Bhi Khushk Zabaani 
Ki Shikayat Kar Rahi Thi Aur Wasl Ke Paani Ka Mutalba 

Kar Rahi Thi Aur Bhanwar Khud Itna Pyaasa Nazar Aa 
Raha Tha Ke Pyaas Ki Shiddat Se Aankhon Pe ۹۶٥ 
Pad Gaye The Aur Aankhien Dhansi Jaa Rahi Thi. 


58) Wahi Hai Awwal Wahi Hai Aakhir Wahi Hai 
Zaahir Wahi Hai Baatin 


Usi Ke Jalwe Usi Se Milne Usi Se Uski Taraf Gaye The 


Mushkil Alfaaz :- 
Awwal = Pehla 
Aakhir = Pichla 
Zaahir = Khula Huwa 
Baatin = Chupa Huwa 
Jalwe = Tajalliyat 


Mafhoom :- 

Allah Taala Hi Awwal Hai Allah Taala Hi Aakhir 
Hai Wahi Zaahir Hai Wahi Baatin Hai Aur Huzoor 38; 
Allah Taala Ka Jalwa E Khaas Hai To Khuda Ka Jalwa 
Khuda Ko Milne Jo Khuda Hi Ki Taraf Se Zameen Ki 
Taraf Aaya Huwa Tha Khuda Hi Ki Taraf Chala Gaya. 

59) Kamaan E Imkaan Ke Jhoote Nuqton Tum 
Awwal Aakhir Ki Phair Me Ho 


Muheet Ki Chaal Se To Kidhar Se Aaye Kidhar Gaye 
The 


Mushkil Alfaaz :- 

Kamaan = Teer Chalane Ki Lakdi Ka Aala 
Imkaan = Mumkin Hona 

Nuqta = Khat Ki Inteha 

Phair = Chakkar 

Muheet = Daaira 

Mafhoom :- 

Aye Aalam E Imkaan Ke Kamaan Ke Jhoote 
Nuqto Tum To Abhi Tak Awwal O Aakhir Ke Chakkar 
Me Phanse Huwe Ho Zara Daaire Ki Chaal Se To 
Maloom Karo Ke Mehboob 4% Fana O Baqaa Ki 
Manzil Tay Karne Ke Liye Kidhar Aaya Aur Kidhar Gaya. 


60) Idhar Se Thi Nazr E Shah Namaazien Udhar Se 
Inaam E Khsuravi Me 


Salam O Rehmat Ke Haar Goondh Kar Guloo E Pur 
Noor Me Pade The 

Mushkil Alfaaz :- 

Nazr E Shah = Baadhshah Ka Tohfa 
Khusravi = Shaahi 

Goondh Kar = Piro Kar, Goondhna 

Guloo E Purnoor = Noorani Gala, Gardan 


Mafhoom :- 

Sarkar E Madina 495 Ki Taraf Se Namaazon, 
Ibaadaton, Aur Aajiziyon Ke Nazrane Pesh Kiye Jaa 
Rahe The Aur Allah Taala Ki Taraf Se Hamare Aaqa 2% 
Ko Shaahi Inaamat Se Nawaza Ja Raha Tha, Durood O 
Salam Ke Haar Rehmat Ki Ladiyon Me Piro Kar Sarkar 
295 Ko Noorani Gale Me Daale Jaa Rahe The. 


61) Zabaan Ko Intezaar E Guftan To Gosh Ko 
Hasrate Shuneedan 


Yahaan Jo Kehna Na Tha Keh Liya Tha Jo Baat Sun 
Ni Thi Sun Chuke The 


Mushkil Alfaaz :- 
Guftan = Kehna, Bolna 
Shuneedan - Sun Na, Sun Ni Thi 

Mafhoom :- 

Zabaan Kuch Kehne Ki Muntazir Thi To Kaan 
Sunne Ki Intezaar Me The Magar Zabaan Aur Kaanon 
Ko Hasrat Hi Rahi, Jo Kehna Tha Keh Liya Gaya Aur Jo 
Sunna Tha Sun Liya Gaya. 


62) Wo Burj E Batha Ka Maah Paara Bahist Ki Sair 
Ko Sidhaara 


Chamak Pe Tha Khuld Ka Sitaara Ke Us Qamar Ke 
Qadam Gaye The 


Mushkil Alfaaz :- 

Burj = Gumbad 

Batha = Makka E Mukarrama 
Maah Paara = Chaand Ka Tukda 
Bahisht = Jannat 

Sidhaara = Rawaana Huwa 
Khuld = Jannat 


Mafhoom :- 

Batha Ke Burj Ka Mahtaab Jab Meraj Ki Raat 
Jannat Ki Sair Karne Gaya To Jannat Ke Muqaddar Ka 
Sitaara Chamak Utha Ke Us Me Mahtaab E Risaalat Ke 

Qadam Lag Rahe Hain Aur Jannat Aap Ke Qadmon Ko 
Choom Kar Wajd Kar Rahi Hai. 


63) Suroor E Maqdam Ki Roshni Thi Ke Taabishon Se 
Mah E Arab Ki 


Jinaan Ke Gulshan The Jhaad Farshi Jo Phool The 
Sab Kanwal Bane The 


Mushkil Alfaaz :- 

Suroor E Maqadam = Aane Ki Khushi 
Taabishon = Tajalliyon 

Mah E Arab = Arab Ka Chaand 
Jinaan = Jannatien 

Gulshan = Baagh 

Jhaad Farshi = Kaante Daar Farsh 
Kanwal = Gul Neelofar 

Mafhoom :- 

Risalat Maab 2% Ki Aamad Aamad Thi Ke 
Roshniyon Ka Sailaab Aaya Huwa Tha Aur Ye Saari 
Roshniyaan Arab Ke Chaand Ke Chehre Se Phoot Rahi 
Thi. Jannati Gulaab Ke Surkh Phool To Duniya Ke Jhaad 
Jhangod Ki Tarah Dikhaayi De Rahe The Aur Doosre 
Phool Neelofar Ki Tarah Saje Huwe The. 

64) Tarab Ki Naazish Ke Haan Lachakiye Adab Wo 
Bandish Ke Hil Na Sakiye 


Ye Josh E Zideen Tha Ke Paude Kashaa Kash E Arrah 
Ke Tale The 


Mushkil Alfaaz :- 

Tarab - Khushi O Masarrat 

Naazish - Nakhra 

Lachakiye - Jhukiye, Lachka Paida Kijiye 
Hil Na Sakiye - Harkat Na Kijiye 

Zideen - Do Mukhalif Cheezien 

Kasha Kash - Pareshaani O Takleef 
Arrah - Lakdi Cheer Ne Ka Aala 

Tale - Neeche 


Mafhoom :- 

Khushi O Masarrat Ka Taqaza To Ye Tha Ke 
Khoon Uchal Kood Ki Jaaye Jabke Adab O Ehteram Ka 
Taqaza Ye Tha Ke Zara Bhi Harkat Na Ki Jaaye, Isi 
Ijtema E Zideen Kaifiyaton Ki Wajah Se Pode Bichaare 
Pareshaani Ke Aare Ke Neeche Be Bas Dikhaayi De 
Rahe The. 

65) Khuda Ki Qudrat Ke Chaand Haq Ke Karodon 
Manzil Me Jalwa Kar Ke 
Abhi Na Taaron Ki Chaaon Badli Ke Noor Ke Tadke 
Aa Liye The 


Mushkil Alfaaz :- 

Jalwa Karaana - Deedar Karaana 
Chaaon - Saaya 

Tadke - Ujale, Sawere 


Mafhoom :- 

Khuda Ki Shaand Dekhiye Ke Allah Ka Chand 
Mustafa 2% Karodon Manzilon Pe Apna Jalwa Dikha 
Kar Waapis Aaya To Abhi la Tarah Sitaare Chamak 
Rahe The Unke Saaye Bhi Na Badle Aur Noor Ka 
Samundar Bah Raha Tha Ke Goya Subha Sadiq Hogayi. 


66) Nabi E Rehmat Shafi E Ummat Raza Pe Lillah Ho 
Inaayat 


Ise Bhi Un Khil'atoon Ka Sadqa Jo Khaas Rehmat Ke 
Waan Bate The 

Mushkil Alfaaz :- 

Lillah = Allah Ke Waaste 
Inaayat = Meherbaani 
Khil'atoon = Jodon, Libaas 
Waan = Wahaan 


Mafhoom :- 

Aye Merr Rehmat O Karam Farmane Waale Aaqa 
# ۱ Apne Dar Ke Gada Par Bhi Khudara! Meherbaani 
Hojaaye Aur Meraj Ki Raat Baargah E Khudawandi Se 
Jo Aap Ko Khusoosi Inaamat Ata Huye Un Me Se Ek 
Zarra Is Ko Bhi Ata Hojaaye. 


67) Sana E Sarkaar Hai Wazifaa Qabool E Sarkar Hai 
Tamanna 


Na Shaa'iri Ki Hawas Na Parwah Ravi Thi Kya Kaise 
Qafiye The 


Mafhoom :- 

Aye Mere Pyaare Nabi! Aap Ki Tareef O Tauseef 
Mera Wazifa E Imaan Hai Aur Iska Aap Ki Bargah Me 
Qubool Hojana Zindagi Ki Sab Se Badi Khwaaish Hai 
Warna Mujhe Na Shayiri Ka 5100 Hai Aur Na Hi Koi 

Lalach Ke Maghroori Karta Phiroon Ke Radeef O 
Qafiye Kaisa Hai? Bas Aap Ki Mohabbat Ka Izhaar 


Magsood Tha Jo Aap Ki Nazar E Karam Se Khoob 
Huwa. 

Our Books In Roman Urdu : 


(1-13) Bahaar -e- Tehreer (Ab Tak 13 Hisso Mein) 

(14) Allah Ta'ala Ko Uparwala Ya Allah Miyan Kehna 
Kaisa? 

(15) Azaan -e- Bilal Aur Suraj Ka Nikalna 

(16) Ishqe Majazi - Muntakhab Mazameen Ka Majmua 
(17) Gaana Bajana Band Karo, Tum Musalman Ho! 
(18) Shabe Meraj Ghause Paak 

(19) Shabe Meraj Nalain Arsh Par 

(20) Hazrate Owais Qarni Ka Ek Wadiya 

(21) Dr. Tahir Aur Wagar -e- Millat 

(22) Taqreer Karne Waala Kaisa Ho? 

(23) Ghaire Sahaba Mein Radiallaho Ta'ala Anho Ka 
Istemal 

(24) Ikhtelaf Ikhtelaf Ikhtelaf 

(25) Chand ۷۷۵۵۱۷۵۵۲ -e- Karbala Ka Tehqgeeqi Jaayeza 
(26) Binte Hawwa By Kanize Akhtar 

(27) Sex Knowledge 

(28) Hazrate Ayyoob Alaihissalam Ke Wagqiye Par 
Tehqeeq 

(29) Aurat Ka Janaza By Janabe Ghazal Sahiba 
(30) Ek Aashiq Ki Kahani Allama Ibne Jauzi Ki Zubaani 


29 


) 
30) 

(31) Huzoor Ki Shaan In The Quraan - Mufti Ahmad 
Yaar Khan Nayeemi Rahimahullahu Ta'ala 

(32) Husne Mustafa Aur Kalame Raza - Maulana Sajjad 
Ali Faizi 

(33) Afzaliyate Siddique -e- Akbar Wa Farooge Aazam 
- Huzoor Tajushshariah Rahimahullahu Ta'ala 

(34) Kya Hazrate Bilal Radiallaho Ta'ala Anho Ka Rang 
Kaala Tha? 

(35) Hazrate Bilal Ke Islam Laane Ka ۷۷۵0۱۷۵ Kya Tha? 
(36) Sharah Mishkaat (Kitabul Iman) - Mufti Ahmad 
Yaar Khan Nayeemi Rahimahullahu Ta'ala 

(37) Chand Ghair Motabar Kitabein - Maulana Hasan 
Noori 

(38) Tirmizi (Part 1) 

(39) Aaiye Namaz Seekhein (Part 1) 

(40) Sharah Mishkaat (Kitabul Ilm) - Mufti Ahmad Yaar 
Khan Nayeemi Rahimahullahu Ta'ala 

(41) Sahih Bukhari Aur lime Ghaib - Allama 
Muhammad Abdul Qadir 

(42) Difa -e- Kanzul Iman - Huzoor Tajushshariah 
Rahimahullahu Ta'ala 

(43) Pehle Farz Nafl Baad Mein - Aala Hazrat 
Rahimahullahu Ta'ala 

(44) Qiyamat Ke Din Logon Ko Kis Ke Naam Ke Saath 
Pukara Jayega 

(45) Yaare Ghaar By Dr. Asif Ashraf Jalali 

(46) Tie Ka Mas'ala - Huzoor Tajushshariah 
Rahimahullahu Ta'ala 

(47) Sawaneh Tajushshariah - Mufti Dr. Yunus Raza 
(48) Huzoor Tajushshariah Aur Bukhari Shareef Ki 
Pehli Hadees Ka Dars - Maulana Muhammad Raza 
Markazi 

(49) Huzoor Tajushshariah Ke Kalaam Mein 
Muhawraat Ka Istemal - Muhammad Kashif Raza 
Shaad Misbahi 

(50) Hussamul Haramain 

(51) Haque Par Kaun? By Allama Muhammad Zafar 
Attari 

(52) Shirk Kya Hai? 

(53) Qurbani Ka Bayaan From Bahaar -e- Shariat 

(54) Zibah Ka Bayaan From Bahaar -e- Shariat 

Aulia -e- Rijalul Hadees By Allama Abdul Mustafa 
Aazmi 

(55) Eisaiyat Se Islam Tak - Allama Ghulam Rasool 
Qasmi 

(56) Zambik Ka Maana Aur Masla -e- Durood - Allama 
Syed Ahmad Sayeed Kaazmi 

(57) Islami Taleem (Part 1) - Allama Mufti Jalaluddin 
Ahmad Amjadi 

(58) Muharram Mein Kya Jaiz Aur Kya Najaiz? - Allama 
Tatheer Ahmad Razvi 

(59) Muharram Mein Nikah By Abde Mustafa Official 
(60) Islami Zindagi - Mufti Ahmad Yaar Khan Nayeemi 
Rahimahullahu Ta'ala 

(61) Riwayato Ki Tehqeeq (Part 1) 

(62) Riwayato Ki Tehqeeq (Part 2) 

(63) Sharahe Kalaame Raza - Al Hafiz Al Qaari Maulana 
Ghulam Hasan Qadri 

(64) Imamul Ayimma Abu Bakr Siddique - Allama 
Ghulam Rasool Qasmi 

(65) Aulia -e- Rijalul Hadees By Allama Abdul Mustafa 
Aazmi 

(66) Tamheede Imaan - Imam -e- Ahle Sunnat, Aala 
Hazrat Rahimahullahu Ta'ala 

(67) Sharah Qasida -e- Meraj - Al Hafiz Al Qaari 
Maulana Ghulam Hasan Qadri 

ار دوز پان بل جیار ید و سر BO‏ اور ر سالے : 
MAIN‏ تب( بک 13 (tur?‏ 
LIU al Wie MA‏ 
)5 1)ازان Jk‏ اور سور رک کن 
ao)‏ م زی۔ ofS‏ 
KA KO)‏ کر Po‏ لمان ہو 
(18 )شب محرا وت پاک 
PAD‏ 
IK roe (20)‏ 
eb BOT)‏ اور و قار لت 
)22( رکیابو؟ 
PI 223‏ 
SUBIRA‏ اتا ف ختاف 
)25 مضان اور قضاےۓ ری نماز 
(26)چترواقوا تکر بلا EE‏ امه 
IPT)‏ 

truf 28) 
رت الوب علیہ الملا م کے وا نت تین‎ (29) 
(30)کلام بير رضا‎ 
ور تکجنازه‎ )31( 
جوز یکی ز بای‎ AWET یک‎ 63 2( 
NEF نی‎ G3) 
رم س کات‎ )34( 
Cow (35)رواتو ںی‎ 
PAD (36)ر وا یتو ںکی‎ 
(UF نتب ما تک رو‎ PUIG T) 

हिंदी जुबान में हमारी दूसरी किताबें और रसाइल : 
1-13) बहारे तहरीर (अब तक 13 हिस्सों में) 
14) अल्लाह त'आला को ऊपरवाला या अल्लाह मियाँ कहना कैसा? 
15) अजाने बिलाल और सूरज का निकलना 
16) इश्के मजाजी - मुंतखब मजामीन का मजमुआ 
17) गाना बजाना बंद करो, तुम मुसलमान हो! 
18) शबे मेराज गौसे पाक 
19) शबे मेराज नालैन अर्श पर 
20) हजरते उवैस क़रनी का एक वाकिया 
21) डॉक्टर ताहिर और वक़ारे मिल्लत 
22) गैरे सहाबा में रदिअल्लाहु त'आला अन्हु का इस्तिमाल 
23) चंद वाकियाते PITT का तहकीकी जाइजा 
बिंते हव्वा 
सेक्स नॉलेज 
GRA अय्यूब अलैहिस्सलाम के वाकिये पर तहकीक़ 
औरत का जनाजा 
एक HIND की कहानी अल्लामा इब्रे जौजी की जुबानी 
40 अहादीसे शफा'अत 
Gal, APR और इस्तिहाजा का बयान TER शरीअत से 

(31) क्रियामत के दिन लोगों को किस के नाम के साथ पुकारा 
जाएगा? 
32) जन और यक़ीन 

( 

Abde Mustafa Official Is A Team 
From Ahle Sunnat Wa Jama'at 
Working Since 2014 On The Aim To Propagate 


Quraan And Sunnah 
Through Electronic And Print Media. 


AN‏ ےرت ےو مس سر 


Writing articles, composing 4 publishing books, running 
a special matrimonial service for Ahle Sunnat 


Visit our official website : 


www.abdemustafa.in 
about thousand of articles & 150+ 16۳۱06601 pamphlets 
& books are available in Urdu, Roman Urdu & Hindi 


E Nikah Matrimony 


www.enikah.in 
If you are searching a Sunni Life Partner then visit and find. 
there is also a channel on Telegram 
t.me/Enikah (Search “E Nikah Service” on Telegram) 


Find & Follow us on Social Media Network: 


fO@/abdemustafaofficial 
SO for more details WhatsApp on है 4 


OUR BRANDS: 


SABIYA 18 AMO 


VIRTUAL PUBLICATION ENIKAH MATRIMONY SERVICE powered by Abde Mustafa Official 





